Nafarroako Parlamentuko Mahaiak, 2019ko abenduaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier Lecunberri Urabayen jaunak aurkeztutako galdera, Klimari buruzko Goi-bileran lortutako akordioek Nafarroan izanen duten eraginari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko abenduaren 9an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Javier Lecumberri Urabayenek, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

Ingurumeneko kontseilariak Madrilen klimari buruz egin den goi-bileran parte hartu du Nafarroako Gobernuaren izenean. Epe motzean Nafarroa jasangarriago bat lortze aldera, Foru Gobernuak hainbat konpromiso hartu ditu; esaterako, klima aldaketari eta Energia-trantsizioari buruzko lege bat eta ingurumenean eragina duten jarduerak arautzeko foru lege bat taxutzea eta Nafarroako Uraren 2030 Esparru Estrategia garatzea.

Nafarroan zer eragin izanen dituzte Klimari buruzko Goi-bileran hartutako erabakiek?

Iruñean, 2019ko abenduaren 4an

Foru parlamentaria: Javier Lecumberri Urabayen